Proposta għal regolament tal-Kunsill li jemenda r-Regolament (KE) Nru 27/2005, f'dak li jirrigwarda l-opportunitajiet ta' sajd fl-ilmijiet ta' Greenland, tal-Gżejjer Faroe u dawk ta' l-Iżlanda u sajd għall-bakkaljaw fil-Baħar tat-Tramuntana, u li jemenda r-Regolament (KE) Nru 2270/2004, f'dak li jirrigwarda opportunitajiet ta' sajd għal klieb il-baħar tal-fond u r-roundnose grenadier /* KUMM/2005/0148 finali */





[pic] | KUMMISSJONI TAL-KOMUNITAJIET EWROPEJ | Brussel 18.04.2005 KUMM(2005)148 finali Proposta għal REGOLAMENT TAL-KUNSILL li jemenda r-Regolament (KE) Nru 27/2005, f'dak li jirrigwarda l-opportunitajiet ta' sajd fl-ilmijiet ta' Greenland, tal-Gżejjer Faroe u dawk ta' l-Iżlanda u sajd għall-bakkaljaw fil-Baħar tat-Tramuntana, u li jemenda r-Regolament (KE) Nru 2270/2004, f'dak li jirrigwarda opportunitajiet ta' sajd għal klieb il-baħar tal-fond u r-roundnose grenadier (preżentata mill-Kummissjoni) MEMORANDUM TA' SPJEGAZZJONI Ir-Regolament (KE) Nru 27/2005 jiffissa l-opportunitajiet ta' sajd u l-kundizzjonijiet assoċjati magħhom għal ċertu stock ta' ħut u gruppi ta' stock ta' ħut, applikabbli fl-ilmijiet tal-Komunità u, għal bastimenti Komunitarji, f'ilmijiet fejn huma meħtieġa limiti ta' qbid għall-2005. 1. Fl-14 ta' Frar 2005, l-awtoritajiet ta' Greenland infurmaw lill-Kummissjoni li l-Komunità fl-2005 għandha aċċess biex tistad 1000 tunnellata ta' granċijiet ( snow crab ) fl-ilmijiet ta' Greenland. Il-miżuri meħtieġa għandhom jittieħdu sabiex il-possibiltajiet ġodda ta' sajd jiġu implimentati fil-leġiżlazzjoni Komunitarja. 2. Fil-15 ta' Frar 2005, il-konsultazzjonijiet annwali tas-sajd dwar l-opportunitajiet tas-sajd reċiproċi għall-2005 ġew konklużi bejn il-Komunità u l-Iżlanda. Il-miżuri meħtieġa għandhom jittieħdu sabiex ir-riżultati tal-konsultazzjonijiet jiġu implimentati fil-leġiżlazzjoni Komunitarja. 3. Id-deroga mill-jiem preżenti f'żona u nieqsa mill-port fit-Tabella I ta' l-Anness IVa tar-Regolament (KE) Nru 27/2005 għal bastimenti li jużaw xbieki b'malji ta' 120mm kwadru kienet biss maħsuba għall-Kattegat u s-Skagerrak. Minħabba l-irfinar tal-kategoriji tat-tagħmir, it-tnaqqis tal-jiem disponibbli fil-Kattegat u s-Skagerrak kien minn 22 jum fl-2004 għal 12-il jum bi xbieki b'malji kwadri jew 9 ijiem mingħajr, li jirrappreżenta tnaqqis sinifikanti fl-isforz tas-sajd. Fil-Baħar tat-Tramuntana, 12-il jum, madankollu, jirrappreżentaw żieda fl-isforz mill-10 ijiem disponibbli fl-2004 li ma tistax tiġi ġġustifikata bl-introduzzjoni tax-xbieki bil-malji kwadri u jirrappreżentaw nuqqas mill-ħtiġijiet ta' l-Artikolu 8 tar-Regolament tal-Kunsill (KE) Nru 423/2004 tas-26 ta' Frar 2004 li jistabbilixxi miżuri għall-irkupru ta' stocks ta' bakkaljaw[1]. Il-jiem ta' sajd disponibbli għal bastimenti li qed jistadu fil-Baħar tat-Tratmuntana b'tagħmir irmunkat u jużaw xbieki b'malji ta' 120mm kwadru għandhom għalhekk jitnaqqsu għal 9 ijiem. 4. L-Anness IVc fih żball tekniku li jfisser li jekk bastiment qed jistad taħt l-Anness IVc sussegwentament ma jkunx jista' juża jiem taħt l-Anness Iva, anke jekk għad fadallu jiem fiż-żewġ żoni. Dan l-iżball jeħtieġ li jissewwa. Ir-Regolament tal-Kunsill (KE) Nru 2270/2004 jistabbilixxi l-opportunitajiet ta' sajd għall-bastimenti Komunitarji għal ċerti speċi li jgħixu fil-baħar fond fl-2005-2006. 1. Is-sajd għaċ-ċinturin iswed madwar l-Ażores jirriżulta wkoll fi qbid sekondarju ta' klieb il-baħar tal-fond. Sabiex jiġi evitat rimi bla bżonn huwa xieraq li jittieħdu miżuri għall-kwota tal-qabdiet sekondarji għal dawn l-ispeċi. Huwa stmat li l-qabda totali ta' ċinturin iswed fl-ilmijiet ta' l-Ażores se jammonta għal 700 tunnellata li jiġġenera qabdiet ta' klieb il-baħar tal-fond ta' madwar 120 tunnellata. L-ebda sajd dirett għall-klieb il-baħar tal-fond m'hu se jkun permess. 2. L-opportunitajiet ta' sajd għar-"roundnose grenadier" fit-taqsima ICES Vb u s-sub-żoni VI u VII ġew allokati ħażin lill-Istati Membri u għandhom jiġu korretti. Il-Kunsill huwa mitlub li jadotta din il-proposta malajr kemm jista' jkun sabiex is-sajjieda jkunu jistgħu jippjanaw l-attivitajiet tagħhom għal dan l-istaġun ta' sajd. Proposta għal REGOLAMENT TAL-KUNSILL li jemenda r-Regolament (KE) Nru 27/2005, f'dak li jirrigwarda l-opportunitajiet ta' sajd fl-ilmijiet ta' Greenland, tal-Gżejjer Faroe u dawk ta' l-Iżlanda u sajd għall-bakkaljaw fil-Baħar tat-Tramuntana, u li jemenda r-Regolament (KE) Nru 2270/2004, f'dak li jirrigwarda opportunitajiet ta' sajd għal klieb il-baħar tal-fond u r- roundnose grenadier IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-użu sostenibbli tar-riżorsi tas-sajd skond il-Politika Komuni għas-Sajd[2] u b'mod partikolari l-Artikolu 20 tiegħu, Wara li kkunsidra r-Regolament tal-Kunsill (KE) Nru 423/2004 tas-26 ta' Frar 2004 li jistabbilixxi miżuri għall-pjan ta' rkupru ta' l-istocks tal-bakkaljaw[3], u b'mod partikolari l-Artikolu 8 tiegħu, Wara li kkunsidra l-proposta tal-Kummissjoni[4], Billi: 1. Ir-Regolament tal-Kunsill (KE) Nru 27/2005[5] jiffissa għall-2005 l-opportunitajiet ta' sajd u l-kundizzjonijiet assoċjati magħhom għal ċertu stock ta' ħut u gruppi ta' stock ta' ħut, applikabbli fl-ilmijiet tal-Komunità u, għal bastimenti komunitarji, f'ilmijiet fejn huma meħtieġa limiti ta' qbid . 2. Bi qbil mal-proċeduri previsti fil-Ftehim dwar is-sajd u l-ambjent tal-baħar bejn il-Komunità Ekonomika Ewropea u r-Repubblika ta' l-Iżlanda[6], il-Komunità wettqet konsultazzjonijiet dwar id-drittijiet tas-sajd għall-2005 ma' l-Iżlanda. Ir-riżultat tal-konsultazzjonijiet irid jiġi implimentat fir-Regolament (KE) Nru 27/2005. 3. L-awtoritajiet ta' Greenland infurmaw lill-Kummissjoni li l-Komunità għandha aċċess biex tistad 1000 tunnellata ta' granċijiet ( snow crab ) fl-ilmijiet ta' Greenland. 4. L-allokazzjoni ta' aktar jiem ta' sajd għal xahar kalendarju fil-Baħar tat-Tramuntana meta s-sajd ikun qed isir permezz ta' tagħmir irmunkat ta' xbieki b'malji ta' 120mm kwadru mhijiex f'konformita ma' l-Artikolu 8 tar-Regolament tal-Kunsill (KE) Nru 423/2004 tas-26 ta' Frar li jistabbilixxi miżuri għall-irkupru ta' stocks tal-bakkaljaw[7]. Il-Baħar tat-Tramuntana għalhekk għandu jitneħħa mil-lista ta' żoni li għalihom hija applikabbli dik l-allokazzjoni ta' jiem supplimentari. 5. L-opportunitajiet ta' sajd għall-klieb il-baħar tal-fond fis-sub-żona ICES X (ilmijiet Komunitarji u ilmijiet internazzjonali) għandhom jiżdiedu għal 120 tunnellata biex b'hekk il-klieb il-baħar li jinqabdu bħala qabdiet sekondarji li ma' jistgħux jiġu evitati fis-sajd għal ħut ieħor ikunu jistgħu jittellgħu l-art. 6. Ir-regoli dwar l-interazzjonijiet ta' sajd bejn żoni ddefiniti fl-Anness IVa u l-Anness IVc għar-Regolament tal-Kunsill (KE) Nru 27/2005 m'għandhomx ma jħallux bastiment milli jutilizza n-numru massimu ta' jiem disponibbli ta' l-Anness IVa. Għaldaqstant, dawk ir-regoli għandhom jiġu emendati. 7. Ir-Regolament tal-Kunsill (KE) Nru 2270/2004 tat-22 ta' Diċembru jiffissa għall-2005 u l-2006 l-opportunitajiet ta' sajd għal bastimenti Komunitarji għal ċerti speċi li jgħixu fil-baħar fond[8]. 8. L-opportunitajiet ta' sajd għar-"roundnose grenadier" fit-taqsima ICES Vb u s-sub-żoni VI u VII (ilmijiet Komunitarji u Internazzjonali) ma ġewx ikkalkolati kif jixraq fir-Regolament (KE) Nru 2270/2004 u għandhom jiġu korretti. 9. Ir-Regolamenti (KE) Nru 27/2005 u (KE) Nru 2270/2004 għandhom għalhekk jiġu emendati kif jixraq, ADOTTA DAN IR-REGOLAMENT: Artikolu 1 Emendi għar-Regolament (KE) Nru 27/2005 Ir-Regolament (KE) Nru 27/2005 qiegħed jiġi emendat kif ġej: (1) L-Artikolu 5(2) jinbidel b'dan li ġej: ‘2. Bastimenti tal-Komunità huma hawnhekk awtorizzati li jagħmlu qabdiet, fi ħdan il-limiti tal-kwoti stipulati fl-Anness I, f'ibħra li jaqgħu fi ħdan il-ġurisdizzjoni tas-sajd tal-Ġżejjer Faroe, Greenland, l-Iżlanda u n-Norveġja u ż-żona ta' sajd madwar Jan Mayen, suġġetti għall-kundizzjonijiet stipulati fl-Artikoli 9, 16 u 17. (2) Fl-Artikolu 9, jiżdied il-paragrafu li ġej: 'Is-sajd li l-bastimenti tal-Komunità huma awtorizzati li jwettqu fl-ibħra suġġetti għall-ġurisdizzjoni ta' l-Iżlanda huma limitati għaż-żona definita mil-linji li jgħaqqdu l-koordinati li ġejjin; Iż-Żona ta' Lbiċ 1. 63°12'N u 23°05'W minn 62°00'N u 26°00'W, 2. 62°58'N u 22°25'W, 3. 63°06'N u 21°30'W, 4. 63°03'N u 21°00'W minn hemm 180°00'S; Iż-Żona tax-Xlokk 1. 63°14'N u 10°40'W, 2. 63°14'N u 11°23'W, 3. 63°35'N u 12°21'W, 4. 64°00'N u 12°30'W, 5. 63°53'N u 13°30'W, 6. 63°36'N u 14°30'W, 7. 63°10'N u 17°00'W minn hemm 180°00'S. (3) L-Annessi IC, III, IVa u VI huma emendati skond l-Anness I ta' dan ir-Regolament. Artikolu 2 Emendi għar-Regolament (KE) Nru 2270/2004 L-Anness tar-Regolament (KE) Nru. 2270/2004 huwa emendat skond l-Anness II ta' dan ir-Regolament. Artikolu 3 Dħul fis-seħħ Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament ser jorbot fl-intier tiegħu u huwa direttament applikabbli fl-Istati Membri kollha. Magħmul fi Brussell, Għall-Kunsill Il-President L-ANNESS I L-Annessi għar-Regolament (KE) Nru 27/2005 huma emendati kif ġej: (1) Fl-Anness IC: (a) il-partita dwar l-ispeċi ta' granċ ( Snow crab ) fiż-żona NAFO 0,1 (ilmijiet ta' Greenland) tinbidel b'li ġej: 'Speċi: | Snow crab | Żona | NAFO 0, 1 (ibħra ta' Greenland) | Chionoecetes spp. | PCR/ N01GRN | L-Irlanda | 125 | Spanja | 875 | KE | 1000 | TAC prekawzjonali fejn ma japplikawx l-Artikoli 3 u 4 tar-Regolament (KE) Nru 847/96. | TAC | Mhux rilevanti' | (b) Il-partita dwar l-ispeċi Capelin fiż-żona V, XIV (ilmijiet ta' Greenland) tinbidel b'li ġej: 'Speċi: | Capelin | Żona | V, XIV (ibħra tal-Greenland) | Mallotus villosus | CAP/514GRN | L-Istati Membri kollha | 0 | KE | 50 050 | (1) (2) | TAC | Mhux rilevanti | (1) Li minnhom 45 930 tunnellata huma allokati lill-Iżlanda. (2) Għandu jiġi mistad qabel it-30 ta' April 2005' | (c) Il-partita li ġejja tiddaħħal wara l-partita dwar l-ispeċi ta' Redfish fiż-żona Va (Ilmijiet ta' l-Iżlanda): 'Speċi: | Redfish (Sebastes spp) | Żona | Va (ibħra ta' l-Iżlanda) | Sebastes spp. | RED/05A-IS | Il-Belġju | 100 | (1)(2) | Il-Ġermanja | 1 690 | (1)(2) | Franza | 50 | (1)(2) | Ir-Renju Unit | 1 160 | (1)(2) | KE | 3 000 | (1)(2) | TAC | Mhux rilevanti | __________ | (1) Inklużi qabdiet sekondarji li ma jistgħux jiġu evitati (bakkaljaw mhux permess) | (2) Li għandhom jiġi mistada bejn Lulju u Diċembru.' | (2) Fl-Anness IVa, it-Tabella II tinbidel b'dan li ġej: 'Tabella II Derogi mill-jiem preżenti f'żona u nieqsa mill-port f'Tabella I u kundizzjonijiet assoċjati Żona | Tagħmir iddefinit fil-punt 4 | Riżultati tal-bastiment għall-2002* | Jiem | Żona ddefinita fil-punt 2 | 4(a), 4(e) | Inqas minn 5% ta' kull wieħed għall-bakkaljaw, lingwata u barbun tat-tbajja' | Mingħajr restrizzjoni ta' jiem** | Żona ddefinita fil-punt 2 | 4(a), 4(b) | Inqas minn 5% bakkaljaw | 100 sa < 120 mm sa 13 ≥ 120 mm sa 14 | Kattegat u l-Baħar tat-Tramuntana | 4(c) tagħmir b'malji ta' 220 mm jew aktar; | Inqas minn 5% bakkaljaw u iktar minn 5% barbun imperjali u cyclopterus lumpus | Sa 15-il jum | Kattegat u Skagerrak | 4(a) tagħmir b'malji ta' 120mm kwadru*** | m/a | 12-il jum | Il-Kanal tal-Lvant | 4(c) pariti b'malji ta' 110mm jew anqas; | Bastimenti nieqsa mill-port għal mhux aktar minn 24 siegħa | 19-il jum | * Kif ivverifikat mill-ġurnal ta' abbord tal-KE - il-medja ta' ħut imtella' l-art kull sena f'piż ħaj ** Il-bastiment jista' jkun preżenti f'żona għan-numru ta' jiem fix-xahar ikkonċernat. *** Bastimenti soġġetti għal din id-deroga għandhom jaderixxu mal-kundizzjonijiet stipulati fl-Appendiċi 1 għal dan l-Anness.' (3) Fl-Annexx IVc, il-punt 6(a) jinbidel b'dan li ġej: ‘6. (a) In-numru massimu ta' jiem f'xahar kalendarju, ikun liema jkun, li għalih bastiment jista' jkun preżenti fiż-żona u nieqes mill-port, b'tagħmir tas-sajd imsemmi f' punt 4 abbord, jidher fit-Tabella I. Meta bastiment jaqsam bejn żewġ żoni fl-attivitajiet ta' sajd, il-jum għandu jingħadd għaż-żona li fiha tqattgħet il-biċċa l-kbira tal-jum. In-numru ta' jiem li fihom bastiment huwa preżenti fiż-żona globali magħmula miż-żoni definiti fil-punt 2 ta' dan l-Anness u fil-punt 2 ta' l-Anness IVa mhux se jkun aktar min-numru muri fit-Tabella I ta' dan l-Anness. Madankollu, in-numru ta' jiem li fihom bastiment huwa preżenti fiż-żoni definiti fil-punt 2 ta' l-Anness IVa se jikkorrispondi man-numru massimu ffissat skond l-Anness IVa. Tabella I Numru massimu ta' jiem preżenti fiż-żona u nieqes mill-port skond it-tagħmir tas-sajd Kategoriji ta' tagħmir tas-sajd imsemmija fil-punt: | Iż-żona ddefinita fil-punt 2: | 4a | 4b | 2. Il-Kanal tal-Punent (ICES Taqsima VIIe), | 20 | 20’ | (4) Fl-Anness VI, il-Parti I tinbidel b'dan li ġej: 'PARTI I Limitazzjonijiet kwa ntitattivi tal-liċenzji u permessi għas-sajd għal bastimenti Komunitarji li jistadu f' ibħra ta' pajjiżi terzi Żona ta' sajd | Sajd għall- | Numru ta' liċenzji. | Tqassim mill-ġdid ta' liċenzji bejn l-Istati Membri | Numru massimu ta' bastimenti preżenti f'kull ħin | Ilmijiet tan-Norveġja u ż-żona tas-sajd madwar Jan Mayen | Aringi, fit-Tramuntana ta' 62°00'N | 75 | DK: 26, DE: 5, FR: 1, IRL: 7, NL: 9, SW: 10, UK: 17 | 55 | Speċi tal-qiegħ, fit-Tramuntana ta' 62°00'N | 80 | FR: 18, PT: 9, DE: 16, ES: 20, UK: 14, IRL: 1 | 50 | Kavalli, fin-Nofsinhar ta' 62°00'N, sajd bit-tartaruni | 11 | DE: 1[9], DK: 261, FR: 21, NL: 11 | mhux rilevanti | Kavalli, fin-Nofsinhar ta' 62°00'N, sajd bix-xbieki tat-tkarkir | 19 | mhux rilevanti | Kavalli, fit-Tramuntana ta' 62°00'N, sajd bit-tartaruni | 11[10] | DK: 11 | mhux rilevanti | Speċi industrijali, fin-Nofsinhar ta' 62°00'N | 480 | DK: 450, UK: 30 | 150 | Ilmijiet tal-Gżejjer Faroe | Is-sajd kollu bit-tkarkir b'bastimenti ta' mhux aktar minn 180 pied fiż-żona bejn 12 u 21 mil mil-linji ta' bażi tal-Gżejjer Faroe | 26 | BE: 0, DE: 4, FR: 4, UK: 18 | 13 | Sajd maħsub għall-bakkaljaw u l-merluzz b'malji minimi ta' 135mm, ristrett għaż-żona fin-nofsinhar ta' 62°28'N u lvant ta' 6°30'W | 8[11] | 4 | Tkarkir 'il barra minn distanza ta' 21 mil mil-linji ta' bażi tal-Gżejjer Faroe. Fil-perjodi bejn l-1 ta' Marzu sal-31 ta' Mejju u l-1 ta' Ottubru u l-31 ta' Diċembru, dawn il-bastimenti jistgħu joperaw fiż-żona bejn 61°20'N u 62°00'N u bejn 12 u 21 mil mil-linji ta' bażi. | 70 | BE: 0, DE: 10, FR: 40, UK: 20 | 26 | Sajjieda bit-tkarkir għal-Linard b'malji minimi ta' 100mm fiż-żona fin-Nofsinhar ta' 61°30'N u l-punent ta' 9°00'W u fiż-żona bejn 7°00'W u 9°00'W fin-nofsinhar ta' 60°30'N u fiż-żona fil-lbiċ ta' linja bejn 60°30'N, 7°00'W u 60°00'N, 6°00'W | 70 | DE: 8[12], FR: 124, UK: 04 | 20[13] | Sajd bit-tkarkir speċifiku għall-Pollakkju (Pollacchius virens) b'malji ta' daqs minimu ta' 120 mm u bil-possibilità li jintużaw ċineg fit-tond madwar ix-xkora tax-xibka. | 70 | 225 | Sajd għas-stokkafixx. In-numru totali ta' liċenzji jista' jiżdied b'erba bastimenti sabiex jiffurmaw pari, jekk l-awtoritajiet tal-Gżejjer Faroe jintroduċu regoli speċjali dwar l-aċċess għal żona msejħa ”iż-żona ewlenija tas-sajd għall-istokkafixx” | 34 | DE: 3, DK: 19, FR: 2, UK: 5, NL: 5 | 20 | Sajd bix-xlief | 10 | UK : 10 | 6 | Sajd għall-kavalli | 12 | DK: 12 | 12 | Sajd għall-aringi fit-tramuntana ta' 62°N | 21 | DE: 1, DK: 7, FR:0, UK: 5, IRL: 2, NL: 3, SW: 3 | 21 | Iżlanda | Is-sajd kollu | 18 | 5 | Ibħra tal-Federazzjoni Russa | Is-sajd kollu | pm | pm | Sajd għall-bakkaljaw | 7[14] | pm | Sajd għal-Laċċ ikħal | pm | pm’ | L-ANNESS II Il-Parti 2 ta' l-Anness għar-Regolament (KE) Nru 2270/2004 huwa emendat kif ġej: (1) Il-partita dwar l-ispeċi ta' Klieb il-Baħar tal-Fond fiż-żona X (ilmijiet Komunitarji u internazzjonali) tinbidel b'li ġej: 'Speċi: | Klieb il-Baħar tal-Fond | Żona | X (Ilmijiet Komunitarji u internazzjonali) | Portugall | 120 | (1) Esklussivament għal qabdiet sekondarji. L-ebda sajd speċifiku m'hu permess taħt din il-kwota. | KE(1) | 120’ | (2) Il-partita dwar l-ispeċi ta' "Roundnose grenadier" fiż-żona Vb, VI, VII (ilmijiet Komunitarji u internazzjonali) tinbidel b'li ġej: 'Speċi: | Roundnose grenadier | Żona | Vb, VI, VII (Ilmijiet Komunitarji u internazzjonali) | Coryphaenoides rupestris | Il-Ġermanja | 10 | (1) Esklussivament għal qabdiet sekondarji. L-ebda sajd speċifiku m'hu permess taħt din il-kwota. | L-Estonja | 77 | Spanja | 85 | Franza | 4327 | L-Irlanda | 341 | Il-Litwanja | 99 | Il-Polonja | 50 | Ir-Renju Unit | 254 | Oħrajn(1) | 10 | KE | 5253’ | [1] ĠU L 70, tad-9.3.2004, p.8 [2] ĠU 358, tal-31.12.2002, p. 59 [3] ĠU L 70,tad- 9.3.2004, p. 8 [4] ĠU C [...], [...], p. [...]. [5] ĠU L 12, ta' l-14.1.2005, p.1 [6] ĠU L 161, tat-2.7.1993, p. 1 [7] ĠU L 70, tad-9.3.2004, p.8 [8] ĠU L 396, tal-31.12.2004, p. 4 [9] Din l-allokazzjoni hija valida għal sajd bit-tartaruni u bix-xbieki tat-tkarkir. [10] Li għandu jintagħżel mill-11-il liċenzja għas-sajd bit-tartaruni għall-kavalli fin-Nofsinnhar ta' 62°00'N [11] B'riżultat tar-Rekord Miftiehem ta' l-1999, il-figuri għas-sajd maħsub għall-bakkaljaw u l-merluzz huma inklużi fil-figuri għal “Is-sajd kollu bit-tkarkir b'bastimenti ta' mhux aktar minn 180 pied fiż-żona bejn 12 u 21 mil mil-linji ta' bażi tal-Gżejjer Faroe". [12] Dawn il-figuri jirreferu għan-numru massimu ta' bastimenti preżenti f'kull ħin [13] Dawn il-figuri huma inklużi fil-figuri għal "Sajd bit-tkarkir aktar minn 21 mil il-barra mil-linji ta' bażi tal-Gżejjer Faroe". [14] Japplika biss għall-bastimenti li jtajru l-bandiera tal-Latvja.